Document ID: /roh_data/filtered/Billingualer_Corpus_interleaved-de-rm.jsonl.gz/38

This is a text translated from German to Rumantsch Grischun.
Grossrätliche Vorberatungskommission behandelt Revision des Mittelschulgesetzes

Unter der Leitung von Grossrat Hans Joos, Samedan, und im Beisein von Regierungsrat Joachim Caluori, Vorsteher des Erziehungs-, Kultur- und Umweltschutzdepartements, hat kürzlich eine grossrätliche Vorberatungskommission die Teilrevision des Mittelschulgesetzes behandelt. Die Kommission hat einstimmig beschlossen, auf die Vorlage einzutreten, und empfiehlt dem Grossen Rat, diese in der kommenden Märzsession zu behandeln.

Im Zentrum der Teilrevision stehen die Anpassungen des Mittelschulgesetzes, welche erforderlich sind, um an den Bündner Gymnasien das Maturitätsanerkennungsreglement (MAR) aus dem Jahre 1995 umzusetzen und an Stelle der heutigen Maturitätstypen eine Schwerpunktmaturität einzuführen. Die Revision des Mittelschulgesetzes schafft dadurch die Grundlagen für die Anerkennung der Maturitätszeugnisse, welche nach dem Jahr 2003 an Bündner Gymnasien ausgestellt werden. Die Anerkennung ist Voraussetzung dafür, dass diese Maturitätszeugnisse weiterhin den prüfungsfreien Zugang zu den Universitäten, den Eidgenössischen technischen Hochschulen und zu den Ausbildungsstätten für Lehrkräfte vermitteln. Die Umsetzung des MAR ermöglicht es dem Kanton Graubünden, seine Kantonssprachen stärker zu fördern und eine zweisprachige gymnasiale Ausbildung anzubieten. Die Ausbildungsqualität an Bündner Gymnasien soll nachhaltig gesichert werden und die Ausbildungsdauer wird um ein Jahr verkürzt. Die Revision führt zudem zu Anpassungen der Bestimmungen über die Entrichtung von Beiträgen an die privaten Mittelschulen.

Das Mittelschulgesetz erfährt umfangmässig geringfügige Änderungen und wird als schlankes Rahmengesetz beibehalten. Das seit mehr als 35 Jahren bewährte Bündner Mittelschulmodell wird konsolidiert.

Die Kommission, welche die Gesetzesvorlage mit wenigen Änderungsanträgen zuhanden des Grossen Rates verabschiedet hat, teilt mit der Regierung die Auffassung, dass die Revision notwendig ist und den Weg ebnet für eine dynamische Entwicklung der gymnasialen Ausbildung, welche der Sicherung der Ausbildungsqualität hohes Gewicht beimisst.

Gremium: Erziehungs-, Kultur- und Umweltschutzdepartement

Quelle: dt Vorberatungskommission

Data: 20.03.1998

La cumissiun predeliberanta dal cussegl grond tracta la revisiun da la lescha davart las scolas medias

Sut il presidi da deputà Hans Joos, Samedan ed en preschientscha da cusseglier guvernativ Joachim Caluori, schef dal departament d'educaziun, cultura e protecziun da l'ambient, ha ina cumissiun predeliberanta dal cussegl grond tractà dacurt la revisiun parziala da la lescha davart las scolas medias. La cumissiun ha concludì unanimamain d'entrar en chaussa e recumonda al cussegl grond da tractar il project en la proxima sessiun da mars.

En il center da la revisiun parziala stattan las adattaziuns da la lescha davart las scolas medias ch'èn necessarias per realisar il reglament per renconuscher la maturitad (RRM) da l'onn 1995 en ils gimnasis dal Grischun e per introducir ina maturitad prioritara enstagl dals tips da maturitad ch'existan oz. La revisiun da la lescha davart las scolas medias creescha uschia la basa per renconuscher ils attestats da maturitad che vegnan emess suenter l'onn 2003 en ils gimnasis grischuns. Quella renconuschientscha è la premissa per ch'ils attestats da maturitad pussibiliteschian er en il futur in'admissiun senz'examen a las universitads, a la scola politecnica federala ed als instituts da scolaziun per persunas d'instrucziun. La realisaziun dal RRM dat la pussaivladad al chantun Grischun da promover dapli sias linguas chantunalas e da porscher ina scolaziun gimnasiala bilingua. La qualitad da la scolaziun en ils gimnasis grischuns duai vegnir garantida a moda duraivla e la durada da la scolaziun duai vegnir reducida per in onn. La revisiun ha plinavant per consequenza che las disposiziuns davart il pajament da contribuziuns a las scolas medias privatas vegnan adattadas.

La lescha davart las scolas medias vegn midada be pauc pertutgant sia dimensiun e resta ina lescha generala concisa. Il model grischun da scola media ch'è sa cumprovà dapi passa 35 onns vegn consolidà.

La cumissiun ch'ha deliberà per mauns dal cussegl grond il project da lescha cun paucas propostas per midadas, è ensemen cun la regenza da l'opiniun ch'ina revisiun saja necessaria ed avria la via per in svilup dinamic da la scolaziun gimnasiala che dat gronda paisa a la garanzia da la qualitad d'instrucziun.

Gremi: Departament d'educaziun, cultura e protecziun da l'ambient

Funtauna: rg Cumissiun predeliberanta

Data: 20.03.1998